CELEX: 62019CN0560
Language: bg
Date: 2019-07-23 00:00:00
Title: Дело C-560/19: Преюдициално запитване от Juzgado de lo Mercantil no 3 de Valencia (Испания), постъпило на 23 юли 2019 г. — GT/Air Nostrum Líneas Aéreas del Mediterráneo S.A.

4.11.2019   
            
            
               BG
            
            
               Официален вестник на Европейския съюз
            
            
               C 372/15
            
         
      Преюдициално запитване от Juzgado de lo Mercantil no 3 de Valencia (Испания), постъпило на 23 юли 2019 г. — GT/Air Nostrum Líneas Aéreas del Mediterráneo S.A.
      (Дело C-560/19)
      (2019/C 372/16)
      Език на производството: испански
      
         Запитваща юрисдикция
      
      Juzgado de lo Mercantil no 3 de Valencia
      
         Страни в главното производство
      
      
         Ищец: GT
      
         Ответник: Air Nostrum Líneas Aéreas del Mediterráneo S.A.
      
         Преюдициални въпроси
      
      
                  1)
               
               
                  Представлява ли „опериращ въздушен превозвач“ компания с предмет на дейност предоставяне на въздушен транспорт на пътници, която е продала билета, но не е изпълнила полета, т.е. не го е извършила фактически?
               
            
                  2)
               
               
                  При отрицателен отговор на предходния въпрос — „Възниква ли правото на обезщетение по член 7 от Регламент [(ЕО) №o] 261/2004 (1) за пътници в хипотеза, при която полетът е разделен на различни етапи и в резултат на малко закъснение в един от етапите (под три часа) се получи голямо закъснение (над три часа) в крайния пункт на пристигане и поради това се пропусне връзката с другия етап от полета? При положителен отговор — дали отговорността за задължението да плати обезщетението по член 7 от Регламент [(ЕО) №o] 261/2004 принадлежи на опериращия въздушен превозвач, който е изпълнил етапа от полета, породил малко закъснение (под три часа), но причинил пропускане на връзката с другия етап от полета и поради това голямо закъснение (над три часа) в крайния пункт на пристигане, ако опериращите въздушни превозвачи са различни за отделните етапи от полета?
               
            
         (1)  Регламент (ЕО) № 261/2004 на Европейския Парламент и на Съвета от 11 февруари 2004 година относно създаване на общи правила за обезщетяване и помощ на пътниците при отказан достъп на борда и отмяна или голямо закъснение на полети, и за отмяна на Регламент (ЕИО) № 295/91 (
            ОВ 2004, L 46, стр. 1)